ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৫৩ কোটি ৬১ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৯ কোটি ১০ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ৫ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৫৩ কোটি ৬১ লক্ষ ৯৯ হাজার ৬০৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৯ কোটি ১০ লক্ষ ৮ হাজার ৯৬টি টিকার ডোজ হাতে রয়েছে।
CG/BD/DM/
(Visitor Counter : 116
সারওরসায়নমন্ত্রক
ডঃ মনসুখ মান্ডভিয়া “ফার্মাসিউটিক্যালস ও মেডিকেল সরঞ্জাম ক্ষেত্রে সুযোগ সুবিধা এবং অংশীদারিত্ব” শীর্ষক বিষয়ে বিনিয়োগকারীদের সম্মেলনের উদ্বোধন ও ভাষণ দিয়েছেন
নতুন দিল্লি, ২৭ অক্টোবর, ২০২১
কেন্দ্রীয় স্বাস্থ্য পরিবারকল্যাণ এবং সার ও রসায়ন মন্ত্রী শ্রী মনসুখ মান্ডভিয়া আজ ভিডিও কনফারেন্সের মাধ্যমে “ফার্মাসিউটিক্যালস ও মেডিকেল সরঞ্জাম ক্ষেত্রে সুযোগ সুবিধা এবং অংশীদারিত্ব” শীর্ষক বিষয়ে বিনিয়োগকারীদের সম্মেলনের উদ্বোধন ও ভাষণ দিয়েছেন। ফার্মাসিউটিক্যালস ও মেডিকেল সরঞ্জাম ক্ষেত্রে বিশ্বব্যাপী ভারতের অবস্থানকে আরও শক্তিশালী করে তোলার দৃষ্টিভঙ্গি নিয়ে ইনভেস্ট ইন্ডিয়া’র সঙ্গে অংশীদারিত্বে কেন্দ্রের ফার্মাসিউটিক্যালস বিভাগ এই সম্মেলনের আয়োজন করে।
ডঃ মান্ডভিয়া সম্মেলনের ভাষণে জানান যে, এখন বিশ্ব ভারতকে ওষুধ প্রস্তুতকারক হিসেবে চিনেছে। জেনেরিক ওষুধের বৃহত্তম প্রস্তুতকারক এবং সরবরাহকারী কেন্দ্র হিসেবে ভারত উঠে এসেছে। কোভিডের সময় দেড়শোটিরও বেশি দেশে ভারত ওষুধ সরবরাহ করেছে বলেও তিনি জানান। কেন্দ্রীয় মন্ত্রী বলেন, এর থেকেই প্রমাণ হয় যে, ওষুধ শিল্প ভারতে শুধু একটি ব্যবসা নয়, এর সঙ্গে আবেগ – অনুভূতিও জড়িয়ে রয়েছে। তিনি বলেন, ভারত সর্বদা ‘বসু ধৈব কুটুম্বকম’ এই দর্শনে বিশ্বাসী। তিনি বলেন, মেক ইন ইন্ডিয়ার আওতায় প্রধানমন্ত্রী শ্রী নরেন্দ্র মোদী সারা বিশ্বের বিনিয়োগকারীদের ভারতে বিনিয়োগের জন্য আহ্বান জানিয়েছেন। তিনি বিয়োগকারীদের আশ্বস্ত করেছেন যে, ভারতে তাদের যথাযথ সুযোগ সুবিধা দেওয়া হবে। কেন্দ্রীয় মন্ত্রী আরও জানান যে, প্রধানমন্ত্রী দক্ষ নেতৃত্বে ভারত ওষুধ প্রস্তুত ক্ষেত্রে বিশ্বের সেরা বিনিয়োগর গন্তব্য হয়ে উঠেছে। এই ক্ষেত্রে বিনিয়োগ উল্লেখযোগ্যহারে বৃদ্ধি পেয়েছে পয়েছে বলেও তিনি জানান। পাশাপাশি ভারত থেকে ওষুধ রপ্তানির পরিমাণ গত এক বছরে ১৮ শতাংশ বৃদ্ধি পেয়েছে বলে তিনি উল্লেখ করেন।
ওষুধ শিল্পকে উৎসাহিত করার জন্য সরকার বিভিন্ন নীতি, প্রকল্প উদ্যোগ গ্রহণ করেছে। সেই প্রসঙ্গ তুলে ধরে ডঃ মান্ডভিয়া জানান, ওষুধ শিল্প ক্ষেত্রের জন্য উৎপাদন সংযুক্ত উৎসাহ ভাতা প্রকল্পকে যুক্ত করা হয়েছে। এতে এই শিল্পকে আরও বেশি উৎসাহ যোগাবে। তিনি আরও জানান, আগামী দিনে ভারত ওষুধ ও চিকিৎসা সরঞ্জামের জন্য একটি বৃহৎ বাজার হয়ে উঠবে। আয়ুষ্মান ভারত – পিএমজেএওয়াই –এর আওয়াত ১০ কোটি পরিবার উপকৃত হবেন বলেও কেন্দ্রীয় মন্ত্রী জানান। এদিনের সম্মেলনে ফার্মাসিউটিক্যালস বিভাগের সচিব ওষুধ শিল্প ক্ষেত্রে আত্মনির্ভর ভারতের লক্ষ্য অর্জনে গৃহীত পদক্ষেপের কথা তুলে ধরেন। অনুষ্ঠানে ফার্মাসিউটিক্যালস বিভাগ এবং ইনভেস্ট ইন্ডিয়ার উচ্চ পদস্থ আধিকারিকরা উপস্থিত ছিলেন।
CG/SS/SKD/
(Visitor Counter : 133
ক্ষুদ্র, অতিক্ষুদ্রওমাঝারিশিল্পমন্ত্রক
আধা সমারিক বাহিনীর উর্দি তৈরিতে খাদির ব্যবহার
নয়াদিল্লি, ০৯ ডিসেম্বর, ২০১৯
কেন্দ্রীয় স্বরাষ্ট্র মন্ত্রী শ্রী অমিত শাহ দেশের সমস্ত আধা সামরিক বাহিনীর মহা নির্দেশকদের উর্দি তৈরিতে খাদির ব্যবহার নিশ্চিত করতে বলেছেন। এরফলে খাদি ও গ্রামোদ্যোগ শিল্পের উৎপাদিত সামগ্রীর লাভ হবে। মন্ত্রী এই বাহিনীগুলির ক্যান্টিনে গ্রামোদ্যোগ শিল্পের থেকে উৎপাদিত আচার, পাঁপড়, মধু, সাবান, শ্যাম্পু, ফিনাইল, চা সরষের তেল-সহ অন্যান্য সামগ্রী ব্যবহারের নির্দেশ দিয়েছেন।
খাদি ও গ্রামোদ্যোগ শিল্প কমিশন এর কর্তৃপক্ষের সঙ্গে আধা-সামরিক বাহিনীর বেশ কয়েক দফার বৈঠকের পর এই সিদ্ধান্ত গৃহিত হয়েছে। কেভিআইসি-র সামগ্রীগুলির নমুনা পরীক্ষা-নিরীক্ষার পর-ই এই সিদ্ধান্ত গ্রহণ করা হয়।
কেভিআইসি-র চেয়ারম্যান জানিয়েছেন তাঁদের প্রতিষ্ঠানের সুতি ও পশমের উর্দি, কম্বল-সহ নানা সামগ্রীর নমুনা চুড়ান্ত অনুমোদনের জন্য পাঠানো হয়েছিল। তিনি আরও জানান, তাঁদের উৎপাদিত সামগ্রী আধা-সামরিক বাহিনীর খালি পছন্দই হয়নি, সেগুলি বর্তমানে ব্যবহৃত সামগ্রী থেকে যথেষ্ঠ উন্নত মানের বলে জানা গেছে।
কেভিআইসি-র চেয়ারম্যান শ্রী বিনয় কুমার সাকসেনা স্বরাষ্ট্রমন্ত্রীর নির্দেশে উৎসাহিত হয়ে বলেন, ‘এর ফলে খাদি ও গ্রামোদ্যোগ শিল্পের আয় কেবল দ্বিগুন-ই হবে না, সংশ্লিষ্ট ক্ষেত্রে কারিগরদের আরও কর্মসংস্হানেরও সুযোগ তৈরি হবে। বর্তমানে এই শিল্পে উৎপাদিত দ্রব্যের থেকে বার্ষিক আয়ের পরিমান ৭৫ হাজার কোটি টাকা। নতুন উদ্যোগের ফলে আমাদের আধা-সামরিক বাহিনীর জন্য খাদি শিল্পীরা লক্ষ লক্ষ মিটার কাপড় বুনবেন।’
SSS/CB/NS
(Visitor Counter : 55
প্রতিরক্ষামন্ত্রক
জিআরএসই-তে বার্ষিক রক্তদান শিবিরের আয়োজন
কলকাতা, ১৭ জানুয়ারি, ২০১৯
থ্যালাসেমিয়া রোগীদের কল্যাণে বুধবার  গার্ডেনরিচ শিপ বিল্ডার্স অ্যান্ড ইঞ্জিনিয়ার্স -তে এক রক্তদান শিবিরের আয়োজন করা হয়। শিবিরের সূচনা করেন জিআরএসই-র চেয়ারম্যান তথা ম্যানেজিং ডায়রেক্টর রিয়ার অ্যাডমিরাল ভি কে সাক্সেনা। এই উপলক্ষে রাষ্ট্রায়ত্ত সংস্থাটির অর্থ বিষয়ক নির্দেশক শ্রী এস এস ডোগরা, কর্মী বিষয়ক নির্দেশক শ্রী এ কে নন্দা সহ অন্যান্য আধিকারিকরা উপস্থিত ছিলেন। শিবিরে সংস্থার কর্মচারী, বাণিজ্যিক সহযোগী, সিআইএসএফ-এর জওয়ান এবং চুক্তি-ভিত্তিক কর্মীরা স্বেচ্ছায় রক্তদান করেন। প্রায় ১০০ জন শিবিরে রক্তদান করেন।
CG/BD/DM
(Visitor Counter : 55
পেট্রোলিয়ামওপ্রাকৃতিকগ্যাসমন্ত্রক
গৃহস্থের জন্য ভর্তুকিযুক্ত রান্নার গ্যাসের দাম সরকার নিয়ন্ত্রণ করে
নয়াদিল্লী, ৯ আগস্ট, ২০২১
পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলী লোকসভায় আজ এক প্রশ্নের লিখিত জবাবে জানিয়েছেন ২০১১-১২ অর্থবর্ষে সরকার ৭,০৩,৫২৫ কোটি টাকা জ্বালানীর ভর্তুকি বাবদ ব্যয় করেছে। ২০২১-২২ অর্থবর্ষে রান্নার গ্যাস এবং প্রাকৃতিক গ্যাসের ভর্তুকির জন্য বাজেট বরাদ্দ ১২,৯৯৫ কোটি টাকা।
দেশে পেট্রোপণ্যের দাম আন্তর্জাতিক বাজারের দামের সঙ্গে ওঠানামা করে। সরকার গৃহস্থের জন্য ভর্তুকিযুক্ত রান্নার গ্যাসের দাম নিয়ন্ত্রণ করে থাকে। তবে ভর্তুকি বিহীন রান্নার গ্যাসের দাম তেল কোম্পানীগুলি আন্তর্জাতিক বাজারের সঙ্গে সাযুজ্য রেখে পরিবর্তন করে। সরকারের ভর্তুকি সংক্রান্ত সিদ্ধান্ত এবং আন্তর্জাতিক বাজারে পেট্রোপণ্যের মূল্যের ওঠানামার ওপর ভিত্তি করে ভর্তুকির চূড়ান্ত পরিমাণ নির্ধারিত হয়।
CG/CB/NS
(Visitor Counter : 139
স্বরাষ্ট্র মন্ত্রক
আগামী ২০ মে ঘূর্ণীঝড় ‘আমফান’ আছড়ে পরার আগে জাতীয় বিপর্যয় মোকাবিলা কমিটির বৈঠকে প্রস্তুতি পর্যালোচনা
নতুন দিল্লি, ১৮ মে, ২০২০
ক্যাবিনেট সচিব শ্রী রাজীব গৌবার সভাপতিত্বে আজ জাতীয় বিপর্যয় মোকাবিলা কমিটির বৈঠক অনুষ্ঠিত হয়েছে। দ্বিতীয় বৈঠকে ঘূর্ণীঝড় ‘আমফান’ মোকাবিলায় রাজ্য ও কেন্দ্রীয় মন্ত্রক / সংস্থাগুলির প্রস্তুতি পর্যালোচনা করা হয়।
ভারত আবহাওয়া দফতর  জানিয়েছে যে প্রবল ঘূর্ণীঝড় ‘আমফান’ আগামী ২০মে বিকেলে/ সন্ধ্যায় পশ্চিমবঙ্গ উপকূলে পৌঁছতে পারে। তখন ঝড়ের গতিবেগ থাকবে ঘন্টায় ১৫৫-১৬৫ থেকে ১৮৫ কিলোমিটার। এর সঙ্গে প্রবল বৃষ্টিপাত হতে পারে রাজ্যের উপকূলীয় জেলাগুলিতে।
এই ঝড়ের প্রভাব পড়বে ওড়িশার জগৎসিংপুর, কেন্দ্রপাড়া, ভদ্রক, জাজপুর, বালাসোর এবং পশ্চিমবঙ্গের পূর্ব মেদিনীপুর, দক্ষিণ ও উত্তর ২৪ পরগনা, হাওড়া, হুগলি এবং কলকাতা সহ উপকূলীয় জেলাগুলিতে।
বৈঠকে অংশগ্রহণকারি সংশ্লিষ্ট রাজ্য সরকারগুলির আধিকারিকদের সামনে জাতীয় বিপর্যয় মোকাবিলা কমিটির গৃহীত প্রস্তুতিমূলক পদক্ষেপের বিষয়ে তুলে ধরা হয়। পর্যাপ্ত পরিমাণে খাদ্যশস্য, পানীয় জল এবং অন্যান্য প্রয়োজনীয় সামগ্রী ও পরিষেবা যথাযথ ভাবে রাজ্যগুলিকে সরবরাহ করা হবে বলে আশ্বস্ত করা হয়েছে।
জাতীয় বিপর্যয় মোকাবিলা বাহিনী- এনডিআরএফের ২৬ টি দল ওড়িশা এবং পশ্চিমবঙ্গে মোতায়েন করা হয়েছে এবং অতিরিক্ত আরো দল যাওয়ার পথে রয়েছে। দলগুলির কাছে নৌকা, গাছ কাটার যন্ত্র, টেলিফোন সারাইয়ের সরঞ্জাম ইত্যাদি রয়েছে। যে কোনও পরিস্থিতি মোকাবিলা করতে এবং রাজ্য সরকারকে সহায়তা দেওয়ার জন্য পর্যাপ্ত সংখ্যক সেনা, বিমানবাহিনী, নৌ ও উপকূল রক্ষীবাহিনী বাহিনী দলকে সতর্ক করে রাখা হয়েছে।
রাজ্য ও কেন্দ্রীয় সংস্থাগুলির প্রস্তুতি পর্যালোচনা করে ক্যাবিনেট সচিব নির্দেশ দিয়েছেন যে, ঘূর্ণীঝড়ের আগে নিচু অঞ্চলে থাকা লোকদের সরিয়ে নিয়ে যেতে হবে এবং খাদ্য, পানীয় জল ও ওষুধ ইত্যাদির মতো প্রয়োজনীয় সামগ্রীর পর্যাপ্ত পরিমাণে সরবরাহ বজায় রাখতে হবে। বিদ্যুৎ ও টেলিযোগাযোগ পরিষেবাগুলির বাধা রোধ করতে সংস্থা গুলিকে নির্দেশ দেওয়া হয়েছে। ঘূর্ণী ঝড়ের আগাম সতর্কতা পৌঁছে দিতে বিনামূল্যে এসএমএসের সুবিধা দেবার কথা বলা হয়েছে।
ওড়িশার মুখ্যসচিব এবং পশ্চিমবঙ্গের প্রধান সচিব, ভিডিও কনফারেন্সের মাধ্যমে বৈঠকে অংশ নিয়েছিলেন।স্বরাষ্ট্র, প্রতিরক্ষা, নৌ-পরিবহন, বিদ্যুৎ, টেলিযোগাযোগ, স্বাস্থ্য, আবহাওয়া, জাতীয় বিপর্যয় মোকাবিলা বাহিনীর শীর্ষ আধিকারিকরা বৈঠকে অংশ নেন।
জরুরী পরিস্থিতিতে পরিস্থিতি পর্যালোচনা করতে আগামীকাল জাতীয় বিপর্যয় মোকাবিলা কমিটি ফের বৈঠক করবে।
(CG/SS
স্বরাষ্ট্র মন্ত্রক
কোভিড–১৯ মহামারীর মোকাবিলায় দেশজুড়ে লকডাউনের সময়সীমা বাড়ানো হল ৩মে পর্যন্ত
নতুন দিল্লি, ১৪ এপ্রিল, ২০২০
প্রধানমন্ত্রী শ্রী নরেন্দ্র মোদী, জাতির উদ্দেশে তাঁর ভাষণে ঘোষণা করেছেন, কোভিড–১৯ মহামারীর মোকাবিলা করতে দেশজুড়ে লকডাউনের সময়সীমা ৩মে পর্যন্ত বাড়ানো হল।
এই ঘোষণার সঙ্গে সঙ্গে কেন্দ্র, সমস্ত মন্ত্রক, দপ্তর, রাজ্য সরকার, কেন্দ্রশাসিত অঞ্চলের প্রশাসনকে এক নির্দেশ জারি করে জানিয়েছে, স্বরাষ্ট্র মন্ত্রকের আগের নীতি – নির্দেশিকাগুলি ৩ মে পর্যন্ত পুনরায় বহাল থাকবে।
২০০৫ সালের বিপর্যয় ব্যবস্থাপনা আইন অনুযায়ী, রাজ্য এবং কেন্দ্রশাসিত অঞ্চলগুলিকে এই নিষেধাজ্ঞাগুলি যথাযথভাবে প্রয়োগ করতে হবে।
লকডাউনের বিষয়ে নির্দেশিকাটি দেখতে হলে নীচের লিঙ্কে ক্লিক করুন –
https://static.pib.gov.in/WriteReadData/userfiles/MHA%20Order%20Dt.%2014.4.2020%20for%20extending%20the%20Lockdown%20Period%20till%203.5.2020.pdf
(CG/CB
শিল্পওবাণিজ্যমন্ত্রক
শ্রী পীযূষ গোয়েল বলেছেন ভারত আন্তর্জাতিক ক্ষেত্রে আগামীদিনে আকর্ষণীয় বিনিয়োগ স্থল হয়ে উঠবে
নয়াদিল্লী, ১৬ নভেম্বর, ২০২১
কেন্দ্রীয় শিল্প ও বাণিজ্য, উপভোক্তা বিষয়ক, খাদ্য ও গণবন্টন এবং বস্ত্রমন্ত্রী শ্রী পীযূষ গোয়েল বলেছেন, সিআইআই- আরনেস্ট অ্যান্ড ইয়ং-এর প্রতিবেদন অনুযায়ী ভারত আগামীদিনে সবথেকে আকর্ষণীয় বিনিয়োগ স্থল হয়ে উঠতে চলেছে। মন্ত্রী বলেন ২০২৫ সালের মধ্যে ভারতে ১২ হাজার থেকে ১৬ হাজার কোটি ডলারের বিনিয়োগ হওয়ার সম্ভাবনা রয়েছে। বিগত ৭ বছরে এদেশে রেকর্ড পরিমাণ প্রত্যক্ষ বিদেশী বিনিয়োগ হয়েছে। প্রধানমন্ত্রী নরেন্দ্র মোদীর মতো সক্রিয় নেতার কারণে দেশে কাঠামোগত সংস্কার অব্যাহত থাকবে বলে শ্রী গোয়েল আশা করেন। তিনি বলেন, প্রধানমন্ত্রী সকলের কথা শুনে প্রয়োজনীয় পরিবর্তন ঘটাতে সবসময় উৎসাহী। শ্রী গোয়েল আজ ভিডিও কনফারেন্সের মাধ্যমে বহুজাতিক সংস্থার বিষয়ে সিআইআই-এর জাতীয় সম্মেলনের দ্বিতীয় পর্বে বক্তব্য রাখছিলেন।
শ্রী গোয়েল বলেন, আগে কাউকে বিনিয়োগ করতে বললে তিনি বলতেন ‘ভারতে কেন?’ এরপর পরিস্থিতির পরিবর্তন হয়ে বিনিয়োগকারীরা বলতেন ‘ভারতে কেন নয়!’ আর আজ তাঁরাই বলেন, ‘আমরা অবশ্যই ভারতে বিনিয়োগ করবো’। আজ ভারতে ৭১টি ইউনিকর্ন রয়েছে। নোকরি জবস্পিকের সূচক অনুযায়ী গতমাসে ভারতে ৪৩ শতাংশ কর্মসংস্থান বৃদ্ধি পেয়েছে । এই হিসেব গত বছরের অক্টোবর মাসের সঙ্গে তুলনা করে করা হয়েছে।
শ্রী গোয়েল জানিয়েছেন বিনিয়োগকারীদের সুবিধার জন্য জাতীয় স্তরে এক জানলা ব্যবস্থা গড়ে তোলা হয়েছে। এখানে ১৮টি কেন্দ্রীয় সরকারি দপ্তর ও ৯টি রাজ্য রয়েছে। বিনিয়োগকারীরা এখানে একবারেই সব ধরণের অনুমতি পান। এই ব্যবস্থায় ডিসেম্বরের মধ্যে আরও ১৪টি কেন্দ্রীয় সরকারি দপ্তর এবং ৫টি রাজ্য যুক্ত হবে। মন্ত্রী জানান বহুজাতিক সংস্থার স্বীকৃতি পাবার সব ধরণের উপাদান ভারতীয় সংস্থাগুলির রয়েছে। ভারতীয় বহুজাতিক সংস্থাগুলিকে ‘ব্র্যান্ড ইন্ডিয়া’র প্রচার করার জন্য তিনি উৎসাহিত করেন। ভারতের উন্নয়নের কথা এবং এদেশের সংস্কৃতি, মূল্যবোধ এইসব সংস্থাগুলির মাধ্যমে সারা বিশ্বে ছড়িয়ে পরবে। সরকার এবং শিল্পসংস্থার মধ্যে অংশীদারিত্বকে অত্যন্ত গুরুত্বপূর্ণ বলে উল্লেখ করে শ্রী গোয়েল বলেছেন এরফলে আমরা বিভিন্ন বিষয় সম্পর্কে ধারণা পাই এবং তা বিনিয়োগকা্রীদের বিভিন্ন চাহিদা পূরণ করতে সুবিধা হয়। প্রধানমন্ত্রীর বক্তব্য উল্লেখ করে মন্ত্রী বলেন সুপ্রশাসন সংস্কারকে ত্বরান্বিত করে। সারা বিশ্ব আজ ভারতের প্রশাসনের নতুন অধ্যায় উপলব্ধি করছে। তিনি বিনিয়োগকারীদের ভারতের যাত্রাপথের সঙ্গী হওয়ার অহ্বান জানিয়েছেন।
CG/CB/NS
(Visitor Counter : 99
প্রধানমন্ত্রীরদপ্তর
মুম্বাই-এর গোরেগাঁও-এ অগ্নি বিপর্যয়ে জীবনহানিতে প্রধানমন্ত্রীর শোকপ্রকাশ
প্রধানমন্ত্রী জাতীয় ত্রাণ তহবিল থেকে এককালীন অর্থ সাহায্যের ঘোষণা
নয়াদিল্লি ৬ অক্টোবর
মুম্বাই-এর গোরেগাঁও-এ অগ্নি বিপর্যয়ে জীবনহানিতে প্রধানমন্ত্রী শ্রী নরেন্দ্র মোদী শোকপ্রকাশ করেছেন। প্রধানমন্ত্রী ঘোষণা করেছেন, নিহতদের নিকট আত্মীয়কে প্রধানমন্ত্রী জাতীয় ত্রাণ তহবিল থেকে এককালীন ২ লক্ষ টাকা এবং আহতদের প্রত্যেককে ৫০ হাজার টাকা করে অর্থ সাহায্য দেওয়া হবে।
প্রধানমন্ত্রীর দফতর থেকে এক্স বার্তায় বলা হয়েছে:
“মুম্বাই-এর গোরেগাঁও-এ অগ্নি বিপর্যয়ে জীবনহানির ঘটনায় ব্যথিত। স্বজনহারা পরিবারগুলিকে সমবেদনা জানাচ্ছি । আহতদের দ্রুত আরোগ্য প্রার্থনা করছি। কর্তৃপক্ষের তরফ থেকে ক্ষতিগ্রস্তদের সমস্ত রকম সম্ভাব্য সহায়তা দেওয়া হচ্ছে।
নিহতদের নিকট আত্মীয়কে প্রধানমন্ত্রী জাতীয় ত্রাণ তহবিল থেকে এককালীন ২ লক্ষ টাকা এবং আহতদের প্রত্যেককে ৫০ হাজার টাকা করে অর্থ সাহায্য দেওয়া হবে: প্রধানমন্ত্রী।”
(PG/AB/CS
প্রধানমন্ত্রীরদপ্তর
বন্যপ্রাণ ও বন্যপ্রাণী সম্পর্কে সাধারণের উৎসাহে অভিভূত প্রধানমন্ত্রী
নয়াদিল্লি, ১০ এপ্রিল, ২০২৩
বন্যপ্রাণ ও বন্যপ্রাণী সম্পর্কে জনসাধারণের উৎসাহ ও উদ্দীপনায় মুগ্ধ প্রধানমন্ত্রী শ্রী নরেন্দ্র মোদী। এ সম্পর্কে নাগরিকদের বেশ কয়েকটি ট্যুইট বার্তার উত্তরে প্রধানমন্ত্রী তাঁর মতও ব্যক্ত করেছেন। যেমন, বন্দিপুর টাইগার রিজার্ভ-এ প্রধানমন্ত্রীর গতকালের সফর সম্পর্কে এক ট্যুইট বার্তায় পরশুরাম এমজি মন্তব্য করেছিলেন যে হাতিরা সেখানে প্রধানমন্ত্রীকে শুঁড় তুলে আশীর্বাদ করেছে। এর উত্তরে শ্রী মোদী তাঁর ট্যুইট বার্তায় বলেছেন :
“হ্যাঁ সত্যিই তো। এ ছিল এক বিশেষ মুহূর্ত।”
আবার, দিল্লির ন্যাশনাল জুলজিক্যাল পার্ক দেখতে যাওয়ায় প্রিয়াঙ্কা গোয়েলের উৎসাহের ভূয়সী প্রশংসা করেছেন প্রধানমন্ত্রী। এক ট্যুইট বার্তায় তিনি বলেছেন :
“খুবই ভাল প্রচেষ্টা। ভারতে রয়েছে গাছপালা ও বন্যপ্রাণীর এক অবিশ্বাস্য সমারোহ। জনসাধারণ তা থেকে আরও অনেক কিছু খুঁজে নেওয়ার সুযোগ পাবেন বলেই আমার বিশ্বাস।”
গতকালের সফর সম্পর্কে প্রধানমন্ত্রী কয়েকটি ছবিও সোশ্যাল মিডিয়ায় তুলে ধরেছেন।
PG/SKD/DM/
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৫৭ কোটি ২০ লক্ষ ছাড়িয়েছে
দেশে গত ২৪ ঘণ্টায় ৩৯ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৪.২৭ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২ লক্ষ ৫৮ হাজার ৮৯
এ পর্যন্ত মোট ওমিক্রন আক্রান্তের সংখ্যা ৮ হাজার ২০৯, যা গতকালের তুলনায় ৬.০২ শতাংশ বৃদ্ধি পেয়েছে
দেশে সুস্পষ্টভাবে করোনায় আক্রান্তের সংখ্যা ১৬ লক্ষ ৫৬ হাজার ৩৪১
সাপ্তাহিক-ভিত্তিতে আক্রান্তের হার ১৪.৪১ শতাংশ
নয়াদিল্লি, ১৭ জানুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৩৯ লক্ষ ৪৬ হাজার ৩৪৮। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৫৭ কোটি ২০ লক্ষ ৪১ হাজার ৮২৫।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
সতর্কতামূলক ডোজ
|
|
১,০৩,৯০,২৮৬
৯৭,৮০,৭৪৭
১৮,৩৩,৩০১
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
সতর্কতামূলক ডোজ
|
|
১,৮৩,৮৮,৯৮৮
১,৭০,৫৫,৬২৭
১৪,৮১,৭৭৩
|
|
১৫-১৮ বছর বয়সী
|
|
প্রথম ডোজ
|
|
৩,৪৫,৩২,৭৪৫
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫২,৫৪,৬৩,২১৬
৩৬,৯৩,০৫,১০০
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৯,৭৬,৫৪,১৭৯
১৬,১০,৫৮,৬৪৮
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
সতর্কতামূলক ডোজ
|
|
১২,৩১,৪৫,৬৮৩
১০,০৮,১৮,৪২৩
১১,৩৩,১০৯
|
|
|
|
সতর্কতামূলক ডোজ
|
|
৪৪,৪৮,১৮৩
|
|
মোট
|
|
|
|
১৫৭,২০,৪১,৮২৫
দেশে গত ২৪ ঘণ্টায় সুস্থ হয়েছেন ১ লক্ষ ৫১ হাজার ৭৪০ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৫২ লক্ষ ৩৭ হাজার ৪৬১।
জাতীয় স্তরে সুস্থতার হার বর্তমানে ৯৪.২৭ শতাংশ।
গত ২৪ ঘণ্টায় নতুন করে আক্রান্ত হয়েছেন ২ লক্ষ ৫৮ হাজার ৮৯ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১৬ লক্ষ ৫৬ হাজার ৩৪১ হয়েছে, যা মোট আক্রান্তের ৪.৪৩ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৩ লক্ষ ১৩ হাজার ৪৪৪টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭০ কোটি ৩৭ লক্ষ ৬২ হাজার ২৮২।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১৪.৪১ শতাংশ। একইভাবে, দৈনিক আক্রান্তের হার দাঁড়িয়েছে ১৯.৬৫ শতাংশ।
(CG/SS/SB
প্রধানমন্ত্রীরদপ্তর
শ্যামজি কৃষ্ণভার্মার জন্মজয়ন্তীতে প্রধানমন্ত্রী শ্রদ্ধার্ঘ্য
নয়াদিল্লি, ৪ অক্টোবর ২০২২
শ্যামজি কৃষ্ণ ভার্মার জন্মজয়ন্তীতেপ্রধানমন্ত্রী শ্রী নরেন্দ্র মোদী শ্রদ্ধা জানিয়েছেন। শ্যামজি কৃষ্ণ ভার্মার মতো মহানুভবতাসম্পর্কে তাঁর বক্তব্য সকলের সঙ্গে ভাগ করে নেন।
এক ট্যুইট বার্তায় প্রধানমন্ত্রী বলেছেন :
“বীর সন্তান শ্যামজি কৃষ্ণ ভার্মার জয়ন্তীতে আমার শ্রদ্ধার্ঘ্য।মা ভারতীর এই অকুতভয় সন্তান ভারতকে শৃঙ্খলমুক্ত করতে তাঁর জীবন নিবেদন করেছেন এবং আমাদেরজনমানসে গর্বের ভাব আরও বেশি করে জাগিয়ে তুলেছেন। তাঁর মহত্বতা সম্পর্কে আমার বক্তব্যভাগ করে নিচ্ছি।”
PG/AB/DM/
(
প্রধানমন্ত্রীরদপ্তর
দেশের আদিবাসী সম্প্রদায়গুলির সাংস্কৃতিক ঐতিহ্যে দেশ গর্বিত : প্রধানমন্ত্রী
নয়াদিল্লি, ৮ এপ্রিল, ২০২৩
দেশের আদিবাসী সম্প্রদায়ের সাংস্কৃতিক ঐতিহ্য ভারতের এক গর্ববিশেষ।
বিধায়ক শ্রী ভবানী শঙ্কর ভৈয়ে-র এক ট্যুইট বার্তার উত্তরে এই মন্তব্য করেছেন প্রধানমন্ত্রী শ্রী নরেন্দ্র মোদী।
প্রধানমন্ত্রী তাঁর বার্তায় বলেছেন :
“ওড়িশার রৌরকেল্লায় যে ‘আদি মহোৎসব’ অনুষ্ঠিত হচ্ছে তা এক বিশেষ আকর্ষণের বিষয়। দেশের আদিবাসী সম্প্রদায়গুলির ঐতিহ্য ও সংস্কৃতিতে ভারত গর্ববোধ করে।”
PG/SKD/DM
(
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/ কেন্দ্রশাসিত অঞ্চলগুলিকে ৮৯ কোটি ৮৯ লক্ষেরও বেশি কোভিড টিকার ডোজ সরবরাহ
রাজ্য/ কেন্দ্রশাসিত অঞ্চলগুলির কাছে ৫ কোটি ৬৭ লক্ষেরও বেশি টিকার ডোজ রয়েছে
নতুন দিল্লি, ৪ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/ কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/ কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/ কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/ কেন্দ্রশাসিত অঞ্চলগুলিকে এখনও পর্যন্ত ৮৯ কোটি ৮৯ লক্ষ ৮৩ হাজার ২৬৫টি টিকার ডোজ সরবরাহ করা হয়েছে।
এমনকি, রাজ্য/ কেন্দ্রশাসিত অঞ্চলগুলির কাছে টিকাকরণের জন্য ৫ কোটি ৬৭ লক্ষ ৩৭ হাজার ৯০৫টি টিকার ডোজ হাতে রয়েছে।
CG/BD/SKD/
(Visitor Counter : 140
কৃষিমন্ত্রক
উদ্যান পালনের সঙ্গে যুক্ত কৃষকদের পারিশ্রমিক
নয়াদিল্লি, ১৮ সেপ্টেম্বর, ২০২০
দেশে শাক-সব্জি এবং ফুল উৎপাদন সম্প্রতি বৃদ্ধি পেয়েছে। ২০১৬-১৭ সালের হিসাবানুযায়ী শাক-সব্জি উৎপন্ন হয়েছিল ১ লক্ষ ৭৮ হাজার ১৭২ টন। সেখানে ২০১৯-২০ অর্থবর্ষে শেষ তথ্যানুযায়ী, এই পরিমাণ ১ লক্ষ ৮৯ হাজার ৪৬৪ টন। ২০১৬-১৭ অর্থবর্ষে দেশে মোট উৎপাদিত ফুলের পরিমাণ ছিল ২ হাজার ৩৯২ টন। সেখানে ২০১৯-২০ অর্থবর্ষে শেষ তথ্যানুযায়ী, এই পরিমাণ বেড়ে হয়েছে ২ হাজার ৯৯৪ টন। ২০১৬-১৭ অর্থবর্ষে আলু, টমেটো ও পেঁয়াজ যথাক্রমে – ৪৮ হাজার ৬০৫ টন, ২০ হাজার ৭০৮ টন এবং ২২ হাজার ৪২৭ টন ছিল। সেখানে ২০১৯-২০ অর্থবর্ষে এই পরিমাণ বেড়ে দাঁড়িয়েছে যথাক্রমে ৪৮ হাজার ৬৬২ টন, ২১ হাজার ১৯৫ টন এবং ২৬ হাজার ১৪৮ টন।
যেসব কৃষি ও উদ্যান পালন সামগ্রী পচনশীল, যেগুলি মূল্য সহায়ক আওতাভুক্ত নয়, এ ধরনের কৃষি পণ্যের ক্ষেত্রে সরকার মার্কেট ইন্টারভেনশন স্কিম  বাস্তবায়িত করেছে। এর মূল উদ্দেশ্য হল – কৃষকরা কোনও বছর প্রচুর ফসল ফলালে উৎপাদিত ফসলের দাম কৃষি কাজের ব্যয়ের থেকেও কম পাওয়া গেলে তাঁদের রক্ষা করা। যাতে কৃষকদের অভাবী বিক্রি করতে না হয়, তার জন্যই এমআইএস – এর উদ্যোগ নেওয়া হয়েছে। এর অন্যতম শর্ত হল – আগের বছরের চেয়ে কৃষি কাজের ১০ শতাংশ বেশি ব্যয় হলে অথবা বাজারের দামের থেকে উৎপাদিত ফসলের দাম ১০ শতাংশ কম হলে এই সুবিধা পাওয়া যাবে। এই প্রকল্প রাজ্য সরকার ও কেন্দ্রশাসিত অঞ্চলের প্রশাসনের অনুরোধক্রমে গ্রহণ করা হয়। এক্ষেত্রে সংশ্লিষ্ট রাজ্য বা কেন্দ্রশাসিত অঞ্চল ৫০ শতাংশ ক্ষতি পূরণ দেয়। উত্তর-পূর্বাঞ্চলের রাজ্যগুলির ক্ষেত্রে এর পরিমাণ ২৫ শতাংশ। বাকি অর্থ কেন্দ্র দিয়ে থাকে।
কৃষকরা যাতে তাঁদের ন্যায্য পারিশ্রমিক পান, সরকার তার জন্য বিভিন্ন পদক্ষেপ গ্রহণ করেছে। কৃষক ও কৃষি পণ্য সংস্থাগুলি অনলাইনের মাধ্যমে স্বচ্ছভাবে জাতীয় কৃষি বাজার কর্মসূচির সাহায্যে তাঁদের পণ্য বিক্রি করতে পারেন। বেসরকারি বাজার, সরাসরি বাজারজাতকরণের প্রক্রিয়া, হিমঘর, গুদামজাতকরণের মতো বিভিন্ন সুবিধা এগ্রিকালচার মার্কেটিং ইনফ্রাস্ট্রাকচার স্কিমের সাহায্যে করা হচ্ছে।
সরকার দেশে ১০ হাজারটি কৃষি পণ্য উৎপাদক সংগঠন গড়ে তোলার উদ্যোগ নিয়েছে, যার সাহায্যে কৃষকরা তাঁদের উৎপাদিত সামগ্রী ভালো দাম পাবেন। সরকার এর জন্য ৫ই জুন কৃষি পণ্য ব্যবসা-বাণিজ্য  অধ্যাদেশ ২০২০ জারি করেছিল। এর সাহায্যে বাধাহীনভাবে রাজ্যের অভ্যন্তরে এবং এক রাজ্য থেকে অন্য রাজ্যে কৃষকরা তাঁদের উৎপাদিত সামগ্রী বিক্রি করতে পারবেন। কৃষকরা নিজের বাড়ি থেকে, গুদাম বা হিমঘর থেকে সরাসরি তাঁদের পণ্য বিক্রিরও সুযোগ পাচ্ছেন। এর ফলে, তাঁদের উৎপাদিত সামগ্রী অন্য জায়গায় নিয়ে যাওয়া, বাজারের জন্য বাড়তি পয়সা দেওয়ার সমস্যাগুলি থেকে তাঁরা রেহাই পাবেন।
রাজ্যসভায় আজ এক প্রশ্নের লিখিত জবাবে এই তথ্য দেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/CB/SB
(Visitor Counter : 92
কেন্দ্রীয়লোকসেবাআয়োগ
যুগ্ম চিকিৎসা সেবা পরীক্ষা ২০১৯
নয়াদিল্লি, ২১ অগাস্ট, ২০১৯
ইউপিএসসি’র গত ২১শ জুলাই ২০১৯এর যুগ্ম চিকিৎসা সেবা পরীক্ষার লিখিত অংশের ফলাফলের ভিত্তিতে এই পরীক্ষার পরবর্তী পর্যায় অর্থাৎ সাক্ষাৎকার এবং পার্সোনালিটি টেস্টের জন্য নির্বাচিতদের তালিকা তৈরি করা হয়েছে।
এটি শর্তাধীন তালিকা। তালিকায় যেসব পরীক্ষার্থীর নাম রয়েছে তাদের পরীক্ষায় বসার প্রতিটি শর্ত পূরণ করতে হবে। পার্সোনালিটি টেস্টের সময় প্রার্থীদের বয়স, শিক্ষাগত যোগ্যতা, সম্প্রদায়, শারীরিক অক্ষমতা  সংক্রান্ত আসল নথি দেখাতে হবে। এরজন্য প্রার্থীদের এইসব নথি প্রস্তুত রাখার পরামর্শ দেওয়া হয়েছে। এ ব্যাপারে বিস্তারিত তথ্য কমিশনের ওয়েবসাইট থেকে পাওয়া যাবে।
পরিক্ষার নিয়ম অনুযায়ী সকল প্রার্থীকে বিস্তারিত আবেদনপত্র  পুরণ করতে হবে। এই আবেদনপত্র কমিশনের ওয়েবসাইট http://www.upsconline.nic.in-এ ২৬ তারিখ থেকে ৯ই সেপ্টেম্বর সন্ধ্যে ৬টা পর্যন্ত পাওয়া যাবে। আবেদনপত্র অনলাইনে জমা দিতে হবে। সফল পরীক্ষার্থীদের ওয়েবসাইটের নির্দিষ্ট জায়গায় তাঁদের নাম নথিভুক্ত করতে হবে। এ বিষয়ে বিস্তারিত জানার জন্য ১০ই এপ্রিলের ই-গেজেট দেখার পরামর্শ দেওয়া হয়েছে।
বিস্তারিত আবেদনপত্র পূরণ করার সময় প্রার্থীদের সব নীতি-নির্দশিকা মেনে চলতে হবে। প্রার্থীরা বিভিন্ন প্রামাণ্য নথি জমা দিতে না পারলে তাদের পরীক্ষা বাতিল বলে গণ্য হবে। পার্সোনালিটি টেস্টের ও সাক্ষাৎকারের জন্য প্রার্থীরা কোনও ট্রাভেল অ্যালাউন্স পাবেন না। সাক্ষাৎকারের তারিখ ই-মেলের মাধ্যমে পরে জানানো হবে। প্রার্থীদের কমিশনের ওয়েবসাইট http://www.upsc.gov.in নিয়মিত দেখার অনুরোধ করা হয়েছে।
কোনও অবস্হাতেই কোনও প্রার্থীর পার্সোনালিটি টেস্টের তারিখ এবং সময় পরিবর্তন করা হবেনা।
যে সমস্ত প্রার্থী পরীক্ষায় সফল হতে পারবেন না, তাঁদের চূড়ান্ত ফলাফল পার্সোনালিটি টেস্টের পর কমিশনের ওয়েবসাইটে ৩০ দিনের জন্য দেওয়া থাকবে।
প্রার্থীরা তাঁদের রোল নাম্বার এবং জন্ম তারিখ লিখে ওই চূড়ান্ত ফলাফল দেখতে পাবেন। যদি কেউ এর মুদ্রিত কপি পেতে চান, তাহলে তাঁকে ডাকটিকিট সমেত নিজের ঠিকানা লিখে একটি খাম সহ অনুরোধপত্র পাঠাতে হবে।
ইউনিয়ন পাবলিক সার্ভিস কমিশন প্রার্থীদের সুবিধার জন্য অফিস চত্ত্বরে একটি সহায়তা কেন্দ্র খুলেছে। যেকোন কাজের দিন সকাল ১০টা থেকে বিকেল ৫টার মধ্যে ব্যক্তিগতভাবে ওই কেন্দ্রে গিয়ে অথবা ০১১-২৩৩৮৫২৭১/১১২৫ এবং ০১১-২৩০৯৮৫৪৩ নাম্বারে ফোন করে প্রয়োজনীয় তথ্য জানা যাবে।
CG/CB/NS
(Visitor Counter : 114
মহাকাশদপ্তর
ইসরো'র অ্যামাজনিয়া-১ উপগ্রহের সফল উৎক্ষেপণের পর ব্রাজিলের মন্ত্রী মার্কোস পন্টেসের সঙ্গে মহাকাশ ক্ষেত্রে সহযোগিতা নিয়ে কেন্দ্রীয় মন্ত্রী ডাঃ জিতেন্দ্র সিং'এর আলোচনা
নতুন দিল্লি, ১ মার্চ, ২০২১
উত্তর পূর্বাঞ্চলের উন্নয়ন মন্ত্রকের স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রীর দফতর, কর্মীবর্গ, গণ অভিযোগ,পেনশন, আণবিক শক্তি ও মহাকাশ দফতরের প্রতিমন্ত্রী ডাঃ জিতেন্দ্র সিং আজ জানিয়েছেন, আগামী দিনে মহাকাশ প্রযুক্তি ক্ষেত্রে বিশ্বের দরবারে ভারত সম্মান আরো বৃদ্ধি পাবে। ইসরো'র অ্যামাজনিয়া -১ উপগ্রহের সফল উৎক্ষেপণের পর ব্রাজিলের মন্ত্রী মার্কোস পন্টেসের সঙ্গে মহাকাশ ক্ষেত্রে সহযোগিতা নিয়ে আলোচনার পরে কেন্দ্রীয় মন্ত্রী ডাঃ জিতেন্দ্র সিং এ কথা জানান। তিনি বলেন এই পদক্ষেপ দুই দেশের মধ্যে সম্পর্কের নতুন অধ্যায়ের সূচনা হবে।
ডাঃ জিতেন্দ্র সিং বলেন, প্রধানমন্ত্রী নরেন্দ্র মোদী গত ৫-৬ বছর ধরে মহাকাশ প্রযুক্তি সহ বিভিন্ন বৈজ্ঞানিক কর্মকান্ডে অনুপ্রেরণা জুগিয়েছেন।এর ফলে মানুষের জীবন যাত্রা সহজ হয়ে উঠেছে।
তিনি বলেন, রেল হোক বা আধুনিক শহর, কৃষি হোক বা দুর্যোগ ব্যবস্থাপনা, মহাসড়ক বা প্রতিরক্ষা, মহাকাশ প্রযুক্তি প্রতিটি ক্ষেত্রে উন্নতি সাধন হয়েছে।
স্বাধীনতার পর প্রথমবার বেসরকারি সংস্থাগুলির জন্য ভারতের মহাকাশ প্রযুক্তিকে "আনলক" করার মতো প্রধানমন্ত্রীর বৈপ্লবিক সিদ্ধান্তের কথা উল্লেখ করে ডঃ জিতেন্দ্র সিংহ জানান যে আগামীদিনে এই পদক্ষেপ ‘জীবনযাত্রা,‘পরিবেশে' ও ‘মানবতার' ক্ষেত্রে আমূল পরিবর্তন নিয়ে আসবে। ব্রাজিলের বিজ্ঞান, প্রযুক্তি ও উদ্ভাবন মন্ত্রী মার্কোস পন্টেস বলেন, মহাকাশ প্রযুক্তি ক্ষেত্রে ভারত-ব্রাজিলের যৌথ উদ্যোগ বেসরকারি সংস্থাগুলির জন্য নতুন সুযোগ এনে দেবে এবং নতুন কর্মসংস্থান সৃষ্টি করতে সহায়তা করবে। এদিনের আলাপচারিতায় ভবিষ্যতের মহাকাশ বিজ্ঞান মিশনে সহযোগিতা, সম্ভাবনা, ইসরোর পিএস-৪ অরবিটাল প্ল্যাটফর্ম ব্যবহার ইত্যাদি বিষয় নিয়ে বার্তালাপ চালানো হয়।